Bezen Perrot

Ar Bezen Perrot pe Der bretonische Waffenverband der SS, lesanvet Perrot Gruppe pe Die bretonische SS, a oa un unvez-soudard alaman en Eil brezel-bed, Breizhiz enni o stourm, bet diazezet ez-ofisiel d'an 11 a viz Du 1943 da-geñver sinadur ur c'hendivizad etre Célestin Lainé hag ar c'horonal Hartmut Pulmer da grouiñ ar Bretonische Waffenverband der Sicherheitsdienst.

Kemer a reas lec'h al Lu Brezhon hag ar Gadervenn, strolladoù-stourm broadelour breton anezho.

 Krouidigezh ar Bezen Perrot 
Célestin Lainé ha Marsel Guieysse a zo enaouerien ar Bezenn Perrot.
Graet e veze Bezen Kadoudal, Strollad Breton o vrezeliañ a-enep ar Frañs ("Compagnie Bretonne en guerre contre la France"), eus ar strollad-mañ betek drouklazh Yann-Vari Perrot e Skrigneg d'an 12 a viz Kerzu 1943 : da vare e obidoù, d'ar 15 a viz Kerzu, e oa bet divizet gant an 33 ezel eus an unvez kemmañ hec'h anv da Vezen Perrot kement hag enoriñ koun ar beleg.

Un hanter nemetken eus izili ar Gadervenn (dek den) a heulias Célestin Lainé er Bezen Perrot, o vont gant hent ar c'henlabour soudardel gant an Trede Reich.

Dindan unwisk al lu alaman e oa soudarded ar Bezenn Perrot dre urzh an Alamaned hag a gare chom hep krouiñ kudennoù gant gouarnamant Vichy. Hervez an Alamaned e oa pal ar strollad kaout  Ur strollad stourm breton, da vezañ implijet e Breizh asambles gant an nerzhioù alaman, a-enep hevelep enebourien Breizh hag Alamagn The Celtic Revolution: A Study in Anti-imperialism gant Peter Berresford Ellis..

 Brezel ar Bezen Perrot 
Hini ar spont dindan urzhioù ar Sipo-SD e voe brezel ar Bezen Perrot. Stourm a reas taer soudarded ar Bezen Perrot a-benn frikañ makizoù paotred ar strouezheg. Ouzhpenn-se e voent gwarded da di ar Gestapo e Roazhon. Jahinet e voe lod prizonidi ar Rezistañs ganto betek o lazhañ, lod all a voe lazhet diouzhtu.
Er bloavezh 1944 e voent staliet e Roazhon e Kazarn ar C'holombier ; adal ar mare-se e grogjont da emgannañ a-enep ar makizoù.
 Dibenn ar Bezen Perrot 
Pa voe anat d'an holl izili e oa an Amerikaned o vont da vezañ trec'h e Breizh e savas ar soñj gant lod ha gant Olier Mordrel dreist-holl da adober un taol-dreist doare Emsavadeg Pask (Iwerzhoneg : Éirí Amach na Cásca) da Lun Fask 1916 gant ar vroadelourien iwerzhonat a-enep soudarded Bro-Saoz : kemer ur savadur e Roazhon ha gortoz bezañ friket gant an arme amerikan pe gant paotred ar strouezheg.

Siwazh evit ar re-se, Célestin Lainé a grede c'hoazh e vije trec'h an Alamaned en Eil brezel-bed, ha gant e holl nerzh e teuas a-benn da lakaat an taol da c'hwitañ.
Hervezañ, da betra e oa ar gounid o welet gwellañ stourmerien ar vroadelouriezh vrezhon o vont da get pa vefe an trec'h gant Alamagn hag e armoù souezhus un nebeud mizvezhioù war-lerc'h ?

 Goude ar Brezel 
Darn eus soudarded ar Bezen Perrot a dec'has da Iwerzhon gant sikour obererezh falspaperioù Yann Fouéré. Ar re a voe tapet a voe barnet e lez-varn Roazhon, hag adal ar 1añ a viz C'hwevrer 1951 e Lez-varn dibaouez ar nerzhioù milourel e Pariz.

 Tro-spered ar Bezen Perrot 
 A-du-krenn gant an Europa Nevez ha kenlabourat gant an Alamaned betek penn.
 A-enep-krenn ar Rezistañs e Breizh, gwelet evel harperien Frañs.
 Evit frankiz Breizh
 Evit un Europa kevredadel

 Aozadur ar Bezen Perrot 
 Pennoù 
 Penn kentañ Dibenn Derez-karg Anv Gwengolo 1943 Du 1945 Hauptsturmführer Sicherheitsdienst (S.D.) Hans Grimm
 Izili 
Listenn izili ar Bezen PerrotLe combat des obscurs : Héroïsme de la Résistance Auboise, gant Roger Gallery.

Da gentañ e vez roet ar renk, goude-se an anv gwirion ha da c'houde al lesanv. Diaes eo kaout ditouroù resis a-zivout soudarded ar Bezen Perrot dre ma veze implijet meur a lesanv ganto ha dre zistruj pe goll un toullad paperioù e fin an Eil Brezel-bed.

 Bro Penn kentañ Dibenn Derez-karg Anv Barn22px|center 1943 1945 Untersturmführer Célestin Lainé "Neven Hénaff" Ganet e 1908 e kêr Naoned. Penn meur ha kentañ hini ar strollad stourm. Kondaonet d'ar marv, repuet en Iwerzhon (Dulenn)22px|center 1943 1945 Sturmscharführer Ange Péresse "Ael", "Cokal" Ganet e 1910. Heuliañ a reas e vuhez pad, adal ma kejas gantañ, Célestin Lainé etrezek hent dieubiñ Breizh dre ar feulster. Harper meur Lainé ha feal betek penn. Brudet evit bezañ taer en emgannoù dreist-holl a-enep ar gomunisted. Kondaonet d'ar marv, repuet en Alamagn (München)22px|center  1945 Untersturmführer Wild  Elzasian – 2vet penn ar strollad stourm.22px|center 1943 1945 Hauptsturmführer Hans Grimm "Lecomte " Elzasian. Penn anv. Harzet e voe ha bodet gant lod all eus ar Gestapo gant an Amerikaned.22px|center  1945 Oberscharführer Erich Froeboese  Alaman a orin.22px|center  1943 1945 Oberscharführer Goulven Jacq "Maout"alaman. Goude ar brezel en doa kavet repu e Spagn, e kamp Miranda de Ebro. War-lerc'h e oa aet da chom da Vrazil hag e São Paulo e oa chomet e-pad 8 |vloaz. Distreiñ a raio da Vreizh ha mervel e Kiberen.22px|center 1943 1945 Oberscharführer Alan Heusaff "Rouat", "Professeur"lu alaman. Brezhoneger, bet asambles gant Yann Bourc'hiz evel skolaer e Kemper a-raok emezeliñ er Bezen Perrot. Kondaonet d'ar marv goude ar |brezel. Repuet en Iwerzhon. Aet da anaon e 1999.22px|center  1945 SS-Mann Marcel Bibe "Targaz" Ezel yaouankañ ar Bezen Perrot. Enoret gant badj pe bazhedenn ar re gloazet gant al lu alaman. Kondaonet d'an toull-bac'h d'ar 17 a viz Gouere 1945.22px|center  1945 Oberscharführer Léon Jasson Gouez Eus Baod. Penn kentañ bagad ar Bezen Perrot. Kondaonet d'ar marv. Fuzuilhet d'ar 17 a viz Gouere 1946 d'an oad a 24 vloaz.https://books.google.fr/books?id=HZl-AAAAIAAJ&q=l%C3%A9on+jasson&dq=l%C3%A9on+jasson&hl=fr&sa=X&ei=58foVOLyNcPpaNWCgJgF&ved=0CB8Q6AEwADgK "Clandestins de l'Iroise: récits d'histoire. 1940 - 1944, Levrenn 5 René Pichavant"22px|center  1945 SS-Mann Geoffroy-Fernand "Ferrand" Ur gov genidik eus Peurid-ar-Roc'h - Kondaonet d'ar marv ha fuzuilhet evel Léon Jasson e miz Gouere 1946 d'an oad a 25 bloaz.22px|center   SS-Muzikmeister Polig Guirec  Studier war ar Gwir ha soner binioù bras. C'hoari a rae sonerezh ar Bezen Perrot.22px|center   1945 SS-Mann Jean Larnicol Gonidec Eus Pornaleg ha Triagad. Marvet gant Stern. 22px|center   SS-Mann Jean Chanteau Mabinog Arbennikaet war an titouriñ. 22px|center  1945 SS-Mann  Lezet  Eus Sant-Maloù  22px|center 6 a viz Even 1944 1945 SS-Mann Yves Le Négaret  Bet ezel eus LVF eus Even 1943 betek miz Mae 1944, ezel eus ar Bezen Perrot adal ar 6 a viz Even 194422px|center  1945 SS-Mann  Louis Feutren Ar Mestr Ganet d'ar 26/4/1922 e Pleuvihan. Studier war ar Gwir e Roazhon. Kavout a reas repu goude ar brezel e bro Gembre da gentañ ha goude-se en Iwerzhon lec'h ma teuio da vezañ kelenner ha ma timezo. Aet da anaon e 2009.22px|center  1945 SS-Mann  Youenn Le Noac'h Ruzik 22px|center   SS-Mann  Yann Bourc'hiz Guével Jean Bourhis e anv gwirion, lesanvet Guével. Genidik eus Pluguen e 1920. Bet e oa bet skolaer e Kemper gant Alan Heussaf. Brezhoneger. Penn ar strollad stourm Dahut. Anavezet evit bezañ feuls taer. Kondaonet d'ar marv e fin ar brezel. 22px|center  1945 SS-Mann  René Guyomarc'h  22px|center  1945 SS-Mann  Yann Guyomarc'h Pipot Genidik eus Gwengamp. Breur René Guyomarc'h. Aet da repui da Iwerzhon goude ar Brezel. A sevenas al liammañ etre kêrioù Gaillimh hag an Oriant. 22px|center  1945 SS-Mann  Alphonse Le Boulc'h   22px|center  1945 SS-Mann  Auguste Le Deuff Verdier Kentañ lazhet e miz Mae 1944. Marvet dre obererezh ur paotr eus ar strouezheg a guzhas ur bistolenn en e vered pa voe harzet. Beziet hag enoret e voe gant al lu alaman. War e vez e voe skrivet soudard alaman. 22px|center  1945 SS-Mann  Yann Laizet (pe Le Nezet) Stern Eus Sant-Maloù. Marvet e 1944 e-pad un emgann gant paotred ar strouezheg.  22px|center 1945 SS-Mann  Yann Louarn Le Du Eus Gwengamp. Drouklazhet gant paotred ar strouezheg. Ur wech harzet e voe kaset en ur c'hoad ha lazhet. Stlapet e voe e gorf en ur vengleuz. 22px|center 1945 SS-Mann  Job Hirgair Ivarc'h eus Branderion . Marvet en Alamagn e-kerzh bombezadeg ur chareadenn tren. Hini diwezhañ ar Bezen Perrot marvet e-pad un emgann. 22px|center 1945 SS-Mann  Joseph Le Berre Kernel Stern lesanvet Kernel ha goude-se e adkemeras al lesanv Stern goude marv Yann Lezet. Marvet e Pariz pa oa o tagañ ur c'hreñvlec'h alaman, goude bezañ emezellet en FFI  22px|center 1945 SS-Mann  Gervenou Docteur  22px|center 1945 SS-Mann  Michel Chevillote Bleiz Mab Olier Chevillote Penn-kanton evit Strollad broadel Breizh. Eus Gwengamp. Drouklazhet gant paotred ar strouezheg. Ur wech harzet e voe kaset en ur c'hoad ha lazhet. Stlapet e voe e gorf en ur vengleuz. 22px|center 1945 SS-Mann  Ange Luec Forster Anavezet evit bezañ kriz taer gant ar brizonidihttps://dc.uwm.edu/ekeltoi/vol4/iss1/1/. 22px|center 1945 SS-Mann  Gaston Foix Eskob, L’Évêque Genidik a Roc'h-an-Argoed (Morbihan). Anavezet evit bezañ jahinet prizonidi. 22px|center 1945 SS-Mann  Xavier Théophile Mordelet le Mousse genidik eus ar Mañs (1927). Studier, 17 vloaz pa emezelas er Bezen Perrot. Ne zougas biken an unwisk ha ne dennas ket un tenn fuzuilh. 22px|center 1945 SS-Mann  Jacques Malrieu Héric  22px|center 1945 SS-Mann  Christian-Joseph Guyonvarc'h Cadoudal Emezelet da 18 vloaz. Kondaonet da 10 vloaz labour-ret. Dieubet e 1946.

 Unwisk ar Bezen Perrot 
Gant un doare ofisiel a-berzh an Alamaned e oa aotreet soudarded ar Bezen Perrot da gaout ur skoedig kroaz-du a-benn breizhekaat o dilhad soudard. War ar poltriji, ral a gaver anezho, ne weler ket ar skoedig.
Pa'z aent da dagañ ar makizoù e blije dezho kaout banniel ar groaz-du hag ar gwenn-ha-du ganto.

 Tro-dro d'ar Bezen Perrot  
Ken troet e oa soudarded ar Bezen Perrot a-enep ar C'hallaoued ha neuze dre o sell a-enep paotred ar strouezheg ma sikourent ofiserien ar Gevredidi hag a oa trapet er makizoù da dec'hel diouzh an Alamaned. Ar Major J.D Mac Leod eus an USAF a voe harzet ganto goude ma vije distrujet ur c'hamp paotred ar strouezheg.
Sikouret e voe da dec'hel etrezek harzoù Frañs gant Spagn gant tud ar Bezen Perrot. Siwazh dezhañ, pa glaskas prouiñ kement-mañ goude ar brezel e vankas prouennoù eus e lavar ha ne voe ket dalc'het e kont e barnadenn ar Bezen PerrotGoogle Books.

 Adkemer er sevenadur 
 Diell filmoù 
 La découverte ou l'ignorance - Histoire de mes fantômes bretons, gant Vincent Jaglin, CHAZ Productions, 90 munutenn, 2014

Levrlennadur
 Gregory Bouysse, Légion des Volontaires Français, Bezen Perrot & Brigade Nord-Africaine, Lulu.com, 2012
 Philippe Aziz, Histoire secrète de la gestapo française en Bretagne, 2 tamm, Geneva, Embannadur Famot, 1975.
 Kristian Hamon, Les nationalistes Bretons sous l’occupation, Fouenant, Yoran Embanner, 2004, 
 Kristian Hamon, Le Bezen Perrot : 1944, des nationalistes bretons sous l'uniforme allemand, Fouenant, Yoran Embanner, 2004, 
 Ronan Caerleon, Au village des condamnés à mort, Embannadur Brittia, dastumadenn L'Histoire contemporaine revue et corrigée, 9 a viz Gwengolo 1970, 
 Ronan Caerleon, Le rêve fou des soldats de Breiz Atao, Embannadur Nature et Bretagne, 1974 
 Le combat des obscurs : Héroïsme de la Résistance Auboise gant Roger Gallery (715 pajenn), 3/01/1996, 
 Pierre-Philippe Lambert, Gérard Le Marec: Les Français sous le casque allemand. Embannadur Grancher, Pariz 2009, 
 L'hermine et la croix gammée : Le mouvement breton et la collaboration gant Georges Cadiou, Embannadur Apogée nevesaet 5 a viz Gwengolo 2006 
 Archives Secrètes de Bretagne 1940-1944 Gant Henri Freville, embannadur Ouest France, dastumadenn Histoire, 8 a viz Ebrel 2008 
 Ina Schmidt: Der Herr des Feuers. Friedrich Hielscher und sein Kreis zwischen Heidentum, neuem Nationalismus und Widerstand gegen den Nationalsozialismus. SH-Verlag, Köln 2004,  (Zugleich: Hamburg, Skol-veur Hamburg. für Wirtschaft und Politik, tezenn, 2002).
 Clandestins de l'Iroise: récits d'histoire. 1940 - 1944, Levrenn 5, gant René Pichavant, Embannadur Morgane (574 pajenn), 1993 
 Lionel Henry, Dictionnaire biographique du mouvement breton, Yorann embanner (432 pajenn), miz Du 2013 

 Adkemer er sevenadur 
 L'enfant en fuite, romant gant Jean-Hugues Lime, embannet d'ar 7 a viz Ebrel 2015 {{ISBN[9782749143590}}
Liamm diavaez
Bezen Perrot: The Breton nationalist unit of the SS, 1943-1945, Daniel Leach, University of Melbourne, e-Keltoi, Volume 4 
 Lec'hienn bezenperrot.bzh, studiadenn hollek an holl strolladoù stourm pe kenlabourer breton 

 Pennadoù kar 
 Rannoù Waffen-SS
 Kommando Landerne

 Notennoù ha daveennoù 

Rummad:Breizh e-pad an Eil Brezel-bed
Rummad:Kenlabourerezh breton gant an nazied
Rummad:Istor milourel Breizh
Rummad:Luioù divodet
Rummad:Strolladoù hag aozadurioù soudardel lamet e 1945
Rummad:Emsav Breizh
Rummad:Unvezioù a orin estren emezelet er Waffen-SS
Rummad:Trede Reich
Rummad:Naziegezh